Cuneiform Tablet Kt 94/k 1008 (AKT 6b 433)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ú-ṣú-ra-nim ù en-nam-a-šur qí-bi-ma um-ma IŠTAR-ra-bi₄-at-ma a-na en-nam-a-šur qí-bi₄-ma a ma-lá tí-ir-tí-kà ša a-lu-wa ta-áš-pu-ra-ni wa-ar-ḫa-am iš-té-en ù 2 wa-ra-am e-ri-iš-kà-ma lá ta-áš-me-a-ni KÙ.BABBAR 2 ma-na i-na be-et DAM.GÀR-ri-im a-sí-ma i-na IGI me-ra um-me-a-nim KÙ.BABBAR i ku-nu-uk a-lu-wa kà-ni-ik-ma i-na be-tí-a-ma i-ba-ší me-er-i a-ta lu ṭup-pu-um ša ḫu-bu-ul ṣí-lá-{d}IM lu ṭup-pu-um iš-té-en ù ší-na lu ṭup-pu-um ša be-lu-ba-ni i-ba-ší a-ma-kam IGI ú-ṣú-ra-nim ṭup-pì a-na pu-zu-ur-ku-nu ù a-lu-wa pì-iq-dá-ma lu-ub-lu-nim